Document ID: 32010R0241
Publication Date: 2010-03-08

Title and Content:
UREDBA KOMISIJE (EU) št. 241/2010
z dne 8. marca 2010
o spremembi Priloge I k Uredbi (ES) št. 798/2008 glede vključitve Belorusije na seznam tretjih držav iz navedene uredbe, da se odobri tranzit jajc in jajčnih izdelkov za prehrano ljudi iz Belorusije skozi Unijo, ter o spremembi certificiranja za enodnevne piščance perutnine razen ratitov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2009/158/ES z dne 30. novembra 2009 o pogojih zdravstvenega stanja živali, ki veljajo znotraj Skupnosti za trgovanje s perutnino in valilnimi jajci ter za njihov uvoz iz tretjih držav (1) in zlasti člena 26(2) Direktive,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (2), ter zlasti člena 8 in člena 9(4) Direktive,
ob upoštevanju naslednjega:
(1)
Direktiva 2009/158/ES določa pogoje zdravstvenega stanja živali, ki veljajo za trgovanje znotraj Unije s perutnino in valilnimi jajci ter njihov uvoz iz tretjih držav, in vzorce veterinarskih spričeval za uvoz tega blaga.
(2)
Direktiva 2002/99/ES določa predpise v zvezi z zdravstvenim varstvom živali, ki urejajo proizvodnjo, predelavo, distribucijo in vnos proizvodov živalskega izvora, namenjenih za prehrano ljudi, ter posebna pravila in certificiranje za tranzit.
(3)
Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (3) določa, da sta uvoz blaga iz navedene uredbe v Unijo in njegov tranzit skozi Unijo dovoljena samo iz tretjih držav, ozemelj, območij ali kompartmentov iz preglednice v delu 1 Priloge I k Uredbi. Določa tudi zahteve za izdajanje veterinarskih spričeval za takšno blago. Vzorci veterinarskih spričeval, ki se priložijo blagu, so določeni v delu 2 navedene priloge.
(4)
Belorusije trenutno ni na seznamu iz dela 1 Priloge I k Uredbi (ES) št. 798/2008. Zaprosila je za vključitev na navedeni seznam in Komisiji predložila informacije glede izpolnjevanja zahtev iz navedene uredbe.
(5)
Komisija ima pozitivno mnenje o informacijah, ki jih je predložila Belorusija v zvezi s pogoji zdravstvenega varstva živali, ki se v navedeni tretji državi zahtevajo za tranzit jajc in jajčnih izdelkov za prehrano ljudi skozi Unijo. Navedeno tretjo državo je zato primerno vključiti na seznam v delu 1 Priloge I k Uredbi (ES) št. 798/2008. Vendar je treba do rezultata pregleda, ki ga bo opravil Urad za prehrano in veterinarstvo v Belorusiji, vključitev na seznam omejiti na tranzit jajc in jajčnih izdelkov za prehrano ljudi iz navedene tretje države skozi Unijo, pri čemer je namembni kraj v drugih tretjih državah, saj so tveganja za zdravje živali pri tovrstnem uvozu zelo majhna. Takšno odobritev je treba dodeliti po predložitvi dodatnega jamstva, da je tranzit potekal po cesti ali železnici v tovornjakih ali železniških vagonih, ki so bili zapečateni z žigom s serijsko številko.
(6)
Ker je navedeno namenjeno kot začasni ukrep, mora veljati 18 mesecev od datuma začetka veljave.
(7)
Vnos za Belorusijo je zato treba vstaviti na seznam v delu 1 Priloge I k Uredbi (ES) št. 798/2008, dodati pa je treba tudi nov vnos v oddelku „Dodatna jamstva“ v delu 2 Priloge I.
(8)
Izkušnje so pokazale, da se pristojni organi tretje države v praksi lahko srečujejo s težavami pri potrjevanju pogojev zdravstvenega varstva enodnevnih piščancev, ki ga je v času pošiljke za uvoz v Unijo opravil uradni veterinar.
(9)
Da se upoštevajo proizvodne prakse in postopki certificiranja ter hkrati zagotavlja nadaljnja izpolnitev potrebnih pogojev zdravstvenega varstva živali, je treba spremeniti vzorec veterinarskega spričevala za enodnevne piščance v delu 2 Priloge I.
(10)
Prilogo I k Uredbi (ES) št. 798/2008 je zato treba ustrezno spremeniti.
(11)
Primerno je določiti prehodno obdobje, da se državam članicam in industriji omogoči, da sprejmejo potrebne ukrepe za upoštevanje veljavnih zahtev za izdajanje veterinarskih spričeval iz te uredbe.
(12)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga I k Uredbi (ES) št. 798/2008 se spremeni v skladu s Prilogo k tej uredbi.
Člen 2
Uvoz blaga, za katerega so bila izdana ustrezna veterinarska spričevala v skladu z Uredbo (ES) št. 798/2008, v Unijo in njegov tranzit skozi Unijo sta dovoljena do 1. junija 2010.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. marca 2010

Classification:
Level 1 Topics: 100157
100143
100149
100147
100154
100156
100161
Level 2 Topics: 100277
100283
100171
100257
100192
100254
100215
100193
100250
100238
100245
Level 3 Topics: 2442
2479
5775
3489
3098
614
3156
914
2711
2736
2737
All Topics: 1445
192
2121
2212
2300
3191
3614
4743
5369
5458